CELEX: E2008C0302
Language: lv
Date: 2008-05-21 00:00:00
Title: EBTA Uzraudzības iestādes Lēmums Nr. 302/08/COL ( 2008. gada 21. maijs ) par Norvēģijas statusu saistībā ar infekciozo hematopātisko nekrozi un vīrusu hemorāģisko septicēmiju un ar ko atceļ EBTA Uzraudzības iestādes 1994. gada 27. jūnija Lēmumu Nr. 71/94/COL, kurā jaunākie grozījumi izdarīti ar EBTA Uzraudzības iestādes 2002. gada 11. decembra Lēmumu Nr. 244/02/COL

12.2.2009   
            
            
               LV
            
            
               Eiropas Savienības Oficiālais Vēstnesis
            
            
               L 41/32
            
         EBTA UZRAUDZĪBAS IESTĀDES LĒMUMS
   
   Nr. 302/08/COL
   (2008. gada 21. maijs)
   par Norvēģijas statusu saistībā ar infekciozo hematopātisko nekrozi un vīrusu hemorāģisko septicēmiju un ar ko atceļ EBTA Uzraudzības iestādes 1994. gada 27. jūnija Lēmumu Nr. 71/94/COL, kurā jaunākie grozījumi izdarīti ar EBTA Uzraudzības iestādes 2002. gada 11. decembra Lēmumu Nr. 244/02/COL
   EBTA UZRAUDZĪBAS IESTĀDE,
   ŅEMOT VĒRĀ Eiropas Ekonomikas zona līgumu, jo īpaši tā 109. pantu un 1. protokolu,
   ŅEMOT VĒRĀ EBTA valstu vienošanos par Uzraudzības iestādes un Tiesas izveidi, jo īpaši tās 5. panta 2. punkta d) apakšpunktu un 1. protokolu,
   ŅEMOT VĒRĀ EEZ līguma I pielikuma I nodaļas 4.1.5. punktā minēto tiesību aktu – Padomes 1991. gada 28. janvāra Direktīvu 91/67/EEK, kura attiecas uz dzīvnieku veselības nosacījumiem, ar ko reglamentē akvakultūras dzīvnieku un produktu laišanu tirgū, kas pielāgots ar EEZ līguma 1. protokolu, un jo īpaši minētā tiesību akta 5. pantu,
   TĀ KĀ Norvēģija ar 1994. gada 3. maija vēstuli iesniedza atbilstošos pamatojumus, lai saistībā ar infekciozo hematopātisko nekrozi (IHN) un vīrusu hemorāģisko septicēmiju (VHS) tās teritorijai piešķirtu apstiprinātas zonas statusu, un valsts noteikumus, kas nodrošina nosacījumu ievērošanu apstiprinātā statusa saglabāšanai,
   TĀ KĀ Norvēģijai ar 1994. gada 27. jūnija Uzraudzības iestādes Lēmumu Nr. 71/94/COL tika piešķirts apstiprinātas kontinentālās zonas un apstiprinātas piekrastes zonas statuss attiecībā uz zivīm saistībā ar IHN un VHS,
   TĀ KĀ EBTA Uzraudzības iestāde ar 1996. gada 4. decembra Lēmumu Nr. 220/96/COL, 1998. gada 25. jūnija Lēmumu Nr. 159/98/COL un 2002. gada 11. decembra Lēmumu Nr. 244/02/COL grozīja 1994. gada 27. jūnija Lēmumu Nr. 71/94/COL,
   TĀ KĀ ar Lēmumu Nr. 71/94/COL, kurā jaunākie grozījumi izdarīti ar 2002. gada 11. decembra Lēmumu Nr. 244/02/COL, tika noteikts, ka Norvēģijas daļām, kas minētas minētā lēmuma pielikumā, piešķirts apstiprinātas kontinentālās zonas un apstiprinātas piekrastes zonas statuss attiecībā uz zivīm saistībā ar IHN un VHS,
   TĀ KĀ 2007. gada 26. novembrī Norvēģijas apgabalā Møre og Romsdal apstiprināja VHS uzliesmojumu,
   TĀ KĀ Norvēģijas kompetentā iestāde informēja Uzraudzības iestādi par veiktajiem pasākumiem, lai izskaustu slimību un novērstu tās izplatīšanos,
   TĀ KĀ Uzraudzības iestāde ir izvērtējusi Norvēģijas kompetentās iestādes iesniegto informāciju,
   TĀ KĀ šajā posmā veiktie pasākumi ir atbilstīgi,
   TĀ KĀ Uzraudzības iestāde ir apspriedusi šo jautājumu ar Eiropas Komisiju,
   TĀ KĀ Norvēģijā nav notikušas pārmaiņas saistībā ar IHN,
   TĀ KĀ Uzraudzības iestāde uzskata, ka Norvēģija, izņemot pielikumā minētās teritorijas, joprojām ir jāuzskata par apstiprinātu kontinentālo zonu un apstiprinātu piekrastes zonu attiecībā uz zivīm saistībā ar IHN un VHS,
   TĀ KĀ šajā lēmumā paredzētie pasākumi ir saskaņā ar atzinumu, ko sniegusi EBTA Veterinārijas komiteja, kas palīdz EBTA Uzraudzības iestādei,
   IR PIEŅĒMUSI ŠO LĒMUMU.
   
               1.
            
            
               Norvēģija, izņemot pielikumā minētās teritorijas, tiek uzskatīta par apstiprinātu kontinentālo zonu un apstiprinātu piekrastes zonu attiecībā uz zivīm saistībā ar IHN un VHS.
            
         
               2.
            
            
               EBTA Uzraudzības iestādes 1994. gada 27. jūnija Lēmums Nr. 71/94/COL par Norvēģijas statusu saistībā ar infekciozo hematopātisko nekrozi un vīrusu hemorāģisko septicēmiju un kurā jaunākie grozījumi izdarīti ar 2002. gada 11. decembra Lēmumu Nr. 244/02/COL, tiek atcelts.
            
         
               3.
            
            
               Šis lēmums stājas spēkā 2008. gada 21. maijā.
            
         
               4.
            
            
               Šis lēmums ir adresēts Norvēģijai.
            
         
               5.
            
            
               Šis lēmums ir autentisks angļu valodā.
            
         
      Briselē, 2008. gada 21. maijā
      
         
            EBTA Uzraudzības iestādes vārdā —
         
         
            priekšsēdētājs
         
         Per SANDERUD
         
         
            kolēģijas loceklis
         
         Kristján Andri STEFÁNSSON
         
      
   
   
      PIELIKUMS
      IHN
      Norvēģija, izņemot Norvēģijai piederošo Grense Jacobselv un Pasvik upes sateces baseinu daļu un upes, kas atrodas starp tiem, kā arī attiecīgo piekrastes reģionu.
      VHS
      Norvēģija, izņemot,
      
                  1)
               
               
                  Norvēģijai piederošo Grense Jacobselv un Pasvik upes sateces baseinu daļu un upes, kas atrodas starp tiem, kā arī attiecīgo piekrastes reģionu;
               
            
                  2)
               
               
                  
                     Stranda un Norddal pašvaldību piekrastes zonas, ko norobežo:
                  
                              —
                           
                           
                              uz austrumiem līnija starp Linge prāmju piestātni Norddalsfjorden un Svarthammaren ziemeļu pusē,
                           
                        
                              —
                           
                           
                              uz ziemeļrietumiem līnija starp Urda Stofjorden austrumu pusē un Øygardsnakken rietumu pusē no Storfjorden,
                           
                        
                              —
                           
                           
                              uz dienvidiem līnija starp Dukevika, kas atrodas Synnulvsfjorden rietumu pusē, un punktu, kas atrodas fjordā 1 km uz ziemeļiem no pamestās fermas Smoge, kas atrodas austrumu pusē no Synnulvsfjorden.